Diego Antonio Reyes

Diego Antonio Reyes Rosales (; lahir 19 September 1992) merupakan pemain bola sepak Mexico yang kini bermain untuk kelab FC Porto dan pasukan kebangsaan Mexico. Beliau bermain di posisi pertahanan.

Kerjaya kelab

América 
Diego Reyes membuat debut untuk América pada 25 April 2010 menentang Santos Laguna semasa beliau baru berusia 17 tahun. Beliau menggantikan Ángel Reyna pada minit ke-86 yang menjaringkan gol tunggal perlawanan. Reyes menjaringkan gol pertamanya ketika menentang Estudiantes Tecos dalam kejohanan Clausura 2011.

Reyes bermain dalam perlawanan terakhirnya bersama América pada 26 Mei 2013 menentang Cruz Azul dalam perlawanan terakhir Clausura dan beliau hanya bermain selama 26 pada perlawanan itu.

Porto 
Pada 17 Disember 2012, Reyes dilaporkan telah berpindah ke kelab Portugal, FC Porto pada 1 Julai 2013 dengan bayaran €7 juta.

Diego Reyes membuat debut untuk Porto pada 13 Julai dalam perlawanan terakhir Valais Cup menentang Olympique de Marseille. Pada perlawanan itu, beliau bersama rakan senegara, Héctor Herrera membuat debut untuk Porto pada perlawanan yang sama dengan keputusan berkesudahan Porto menang 3-0.

Kerjaya antarabangsa 
Diego Reyes membuat debut untuk pasukan kebangsaan Mexico pada kejohanan Copa América 2011 tetapi Mexico menggunakan skuad bawah-22 tahun pada kejohanan itu. Beliau membuat debut penuh pada 25 Mac 2013 dalam perlawanan kelayakan Piala Dunia FIFA 2014 menentang Amerika Syarikat. Reyes juga mengambil bahagian dalam Piala Konfederasi FIFA 2013. Beliau hanya bermain pada perlawanan menentang Jepun di mana pasukannya menang 2-1.

Reyes menjadi kapten pasukan Mexico buat pertama kali ketika menentang Korea Selatan pada 29 Januari 2014. Beliau memberikan armbandnya kepada Rafael Márquez selepas dikeluarkan pada separuh masa kedua, Mexico menang 4-0.

Beliau bermain untuk Mexico ketika menentang Belanda pada pusingan 16 Piala Dunia 2014. Beliau menggantikan Hector Moreno yang dikeluarkan akibat tackle bersama Arjen Robben.

Statistik kerjaya

Kelab

Penghargaan

Kelab 
América
 Liga MX (1): Clausura 2013

Antarabangsa 
Mexico B23
 Sukan Seluruh Amerika (1): 2011
 Kejohanan Toulon (1): 2012
 Sukan Olimpik Musim Panas (1): 2012

Rujukan 

Kelahiran 1992
Pemain bola sepak Mexico
Pemain Copa América 2011
Pemain Piala Dunia FIFA 2014
Pemain Club América
Pemain FC Porto
Pemain Real Sociedad
Pemain RCD Espanyol
Pemain tengah (bola sepak)